da en da nl ca da da de es da da da sv da da da da da da da da da da pt da da da nb nb da da da da da da da en da da en en en da da da da zh da da de da da da da da nb da da da da da da da nl da en da da es nl da
Nu er hele Nyt Hospital Herlev taget i brug | Region Hovedstaden
18.9.2022 14:37:36 CEST | Region Hovedstaden
Patienter og medarbejdere fra flere afdelinger flyttede i weekenden ind i de nye, flotte rammer på Nyt Hospital Herlev. De nye bygninger rummer bl.a. en helt ny fødegang med sansefødestuer, enestuer til barslende og behandling af nyfødte, samt en ny operationsgang og et intensivafsnit med mere plads til både patienter og pårørende.
Søndag formiddag blev der sat to streger under en veloverstået flytning af indlagte patienter, og at hele Nyt Hospital Herlev nu er taget i brug.
I løbet af lørdag og søndag flyttede Afdeling for Kvindesygdomme, Graviditet og Fødsler, Behandling af Nyfødte, Operationsgang, Opvågning og Intensiv Behandling ind i helt nye og lyse rammer.
En god start på livet
På fødeområdet betyder det, at både fødende og medarbejdere kan se frem til lyse og store fødestuer, der er indrettet med sansekoncept, og en beliggenhed tæt på både operationsgang, barselsafsnit og Behandling af Nyfødte.
På operationsområdet er der, ud over nye, moderne og lyse operationsstuer, også fordele ved beliggenheden tæt på Akutmodtagelsen og intensivafsnittet. På intensivafsnittet bliver der mere plads til både patienter og pårørende, en flot udsigt til de grønne haver og desuden en stor terrasse til patienterne.
"Der ligger en enorm indsats bag flytningen, og jeg vil gerne sige tak til alle involverede. Samlingen af operationsgang, intensivafsnit og det akutte i én bygning er en styrkelse af området og af hospitalets profil. Og med de nye, moderne og imødekommende rammer, som vi nu kan tilbyde på kvinde-barn området, er der god grund til at være både glad og stolt i dag. Både på patienternes, medarbejdernes og hospitalets vegne," siger vicedirektør på Herlev og Gentofte Hospital, Lisbet Ravn.
Flytning gik efter bogen
Selve patientflytningen, der er en kompleks opgave, tog i alt godt tre timer og gik helt efter bogen. Både planlægning og udførelsen af flytningen er sket i samarbejde mellem erfarne folk fra en række faggrupper på hospitalet, Center for IT og Medicoteknologi, Center for Ejendomme, og det canadiske firma Health Care Relocations, som har arbejdet med hospitalsflytninger i hele verden.
Første halvdel af indflytningen skete sidste år, hvor Akutmodtagelsen, Afdeling for Børn og Unge, Afdeling for Mave-, Tarm- og Leversygdomme samt Sengeafsnit for Infektionssygdomme og Ældresygdomme indtog de nye rammer.
Nyt Hospital Herlev i fakta og tal
Weekendens indflytning drejede sig om dele af Afdeling for Bedøvelse, Operation og Intensiv Behandling, dele af Afdeling for Kvindesygdomme, Graviditet og Fødsler og Behandling af Nyfødte. Dermed er ibrugtagningen af den nybyggede del af hospitalet komplet og rummer:
Ca. 240 sengestuer i Akuthuset
Ca. 45 sengestuer i Kvinde-Barn-Centeret
11 operationsstuer, heraf to til kejsersnit
20 intensivstuer, 2 traumestuer, 1 hjerteundersøgelsesstue
3 CT-skannere, 1 MR-skanner, multifunktionsskanner og alm. røntgenudstyr
2,25 mia. kr. kvalitetsfondsbevilling (dækker også udvidelse af Servicebygning mm.)
Kontakt presseenheden på 70209588 eller på presse@regionh.dk
Information om Region Hovedstaden
38 66 50 00http://www.regionh.dk/
Følg pressemeddelelser fra Region Hovedstaden
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Region Hovedstaden
Region Hovedstadens skilte og patientinformation vinder årets Sprogpris4.10.2022 09:30:00 CEST | Pressemeddelelse
Regionens arbejde med at oversætter lægefaglige termer til hverdagsdansk og kommunikere på et letforståeligt sprog belønnes med Sprogprisen 2022.
Vaccination tæt på borgerne: Bliv vaccineret ved lægen, på apoteket eller i et vaccinationscenter27.9.2022 16:00:28 CEST | Pressemeddelelse
Plejehjemsbeboere og personer på 85 år og derover får i disse dage deres vaccination mod covid-19. Fra d. 1. oktober kan borgere blive vaccineret mod covid-19, influenza og pneumokok i vaccinationscentre, på apoteket og ved mange praktiserende læger i Region Hovedstaden.
Hospitalsdirektør Per Christiansen stopper til nytår27.9.2022 14:00:00 CEST | Pressemeddelelse
Regionsdirektør Jens Gordon Clausen takker for Per Christiansens dedikerede arbejde for Rigshospitalet og sundhedsvæsenet gennem en livslang karriere
Region Hovedstaden afsætter 36 millioner til psykiatrien26.9.2022 12:14:13 CEST | Pressemeddelelse
I budgetaftalen for 2023 afsætter Region Hovedstaden 36 mio. kr. til at styrke psykiatrien. Det er især børn- og ungdomspsykiatrien, der bliver boostet med den nye aftale.
Tryk på bæredygtigt byggeri i Region Hovedstaden22.9.2022 09:57:09 CEST | Pressemeddelelse
​Styrket indsats for bæredygtigt byggeri i Region Hovedstaden skal sikre en af landets største byg- og driftsherrer en førende rolle i den grønne omstilling.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022